**Súkromná materská škola, V. Javorku 29/1, Žilina**

DODATOK č. 1

K Školskému vzdelávaciemu programu SOVIČKA

**4**. **Dĺžka dochádzky a formy výchovy a vzdelávania**

Výchova a vzdelávanie sa v materskej škole uskutočňuje prostredníctvom nasledujúcich foriem denných činností:

* hry a činnosti podľa voľby detí
* zdravotné cvičenia
* vzdelávacia aktivita
* **DISKUSIA**
* pobyt vonku
* činnosti zabezpečujúce životosprávu (osobná hygiena, stravovanie, odpočinok)

Usporiadanie denných činností spracúva materská škola vo forme denného poriadku, ktorý:

* zabezpečuje vyvážené striedanie spontánnych hier a riadených činností,
* vytvára dostatočný priestor pre individuálne potreby a záujmy detí,
* zabezpečuje dodržiavanie zásad zdravej životosprávy (pravidelné stravovanie, dostatočný pobyt na čerstvom vzduchu, dostatočná pohybová aktivita a odpočinok).
* **slúži nielen ako organizačná forma predškolskej edukácie, ale plní tiež spoločensko mravné zameranie, s cieľom vytvoriť aktívne spoločenstvo detí so schopnosťou sebaovládania a premýšľania.**

**TÉMY DISKUSIE**

* Kto je môj kamarát a prečo?
* Ako sa správame, keď druhá osoba so mnou nesúhlasí?
* Ako sa správame, čo máme robiť, keď mi druhé dieťa nechce požičať ….?
* Čo máme robiť, keď sa hnevám na druhé dieťa ?
* Čo si myslím o tom, čo je dôležité pre mňa (človeka) pre môj (jeho) život?
* Čo je pre mňa najdôležitejšie v živote?
* Môžem druhého strkať, biť, udierať? Prečo nie? Prečo áno?
* Kto som a čo mám rád?
* Čo dokážem, čo viem najlepšie?
* Čo máme s kamarátom rovnaké a čo rozdielne?
* Čo rád robím (v materskej škole)?
* Čo máme/nemáme robiť v materskej?
* Čo znamená nadávať druhému (rozprávať nepekné slová)? Môžeme druhému rozprávať nepekné slová?
* Ako sa správame v šatni?
* Čo by sme mali/nemali robiť…..?
* Čo znamená pravidlo? Ako podľa teba vzniká pravidlo?
* Čo to znamená väčšina? Menšina?
* Čo znamená rodina?
* Čo znamená láska?
* Ako sa správajú ľudia, ktorí sa majú radi?
* Ako sa správame v obchode?
* Čo robíme na ceste/ulici/vonku?
* Ako sa cítim v materskej ?
* Čo by som chcel robiť v materskej ?
* Kto je to mama? (prípadne rôzni členovia rodiny)
* Kto je to dieťa?
* Aký je rozdiel medzi dospelým a dieťaťom?
* Čo robí/môže robiť dospelí?
* Čo robí/môže robiť dieťa?
* Čo robíme, keď…….? (doplňte podľa potreby)
* Ako vyriešime………? (keď riešite nejakú konkrétnu situáciu v triede) Čo by sme mali robiť, aby sa to nestávalo?
* Čo je dôležité, aby sme boli šťastní?
* Čo je to hodnota?
* Čo je hodnotné/dôležité pre teba?
* Čo by si chcel mať a prečo?
* Čo znamená klamať? Prečo nemáme klamať?
* Čo znamená kradnúť? Prečo nemáme kradnúť? Môžeme druhému brať jeho veci?
* Čo znamená ubližovať druhému? Prečo nemáme ubližovať druhému? Čo sa stane, keď druhému ublížime?
* Čo znamená niekoho zabiť? Môžeme niekoho zabiť? Prečo nemôžeme niekoho zabiť? ( Môžeme sa hrať na niekoho, kto druhého zabíja?)
* Čo je to zdravie? Čo znamená byť zdravým? (nie prírodovedná rovina, ale sociálna a spoločenská).
* Ako sa cítiš v našej triede? Aká je naša trieda?
* Čo by si chcel, aby sme robili v našej triede?

V každej triede ju vykonáva špeciálny pedagóg v spolupráci s učiteľkami. Témy diskusie sa môžu dopĺňať a meniť podľa aktuálnej situácie v triede.

Plán diskusie vypracuje špeciálny pedagóg a schváli ho pedagogická rada.

Diskusia sa bude realizovať v oboch triedach nasledovne:

* V Pavilóne I vo štvrtok
* V Pavilóne II v piatok

Dodatok č. 1 k Školskému vzdelávaciemu programu nadobúda účinnosť od 01.02.2025

Dátum prerokovania v pedagogickej rade: 30.01.2025

Dátum prerokovania v rade školy: 30.01.2025

V Žiline , 02.01.2025 Mgr. Klára Chrenáková

riaditeľka školy

**Súkromná materská škola, V. Javorku 29/1, Žilina**

DODATOK č. 2

K Školskému vzdelávaciemu programu SOVIČKA

**2.2 Zameranie výchovy a vzdelávania**

**Aktivity zamerané na environmentálnu výchovu:**

Naša materská škola svoje zameranie realizuje prostredníctvom nasledovných aktivít:

* Pravidelnými prechádzkami do okolia.
* Triedením odpadu v každej triede.
* Výsadbou a starostlivosťou o ovocné kríky v školskej záhrade.
* Pestovaním a starostlivosťou o drobnú zeleninu v školskej záhrade.
* Pravidelnou návštevou podujatí zameraných na ekológiu.
* Vypracovaním TÉMATICKÝCH KNÍH a úloh podľa ročného obdobia (viď príloha)
* Triedením odpadu.
* Ochutnávkou ovocia a zeleniny
* Pozorovaním života na stromoch, vo vode, pri vode
* Rozhovormi o prírode, materiáloch
* Hrami s puzzlami, pexesom,
* Vypracovaním pracovných listov,
* Pohybovými hrami v prírode
* **Podujatia zamerané na ekológiu, prírodu, zdravý životný štýl**
* **Návšteva a organizácia aktivít zameraných na starostlivosť o zvieratá**
* **Návšteva a organizácia kultúrnych podujatí zameraných na rozvoj sociálneho a morálneho správania sa, rozvoj vlastnej identity**
* **Návšteva a organizácia športových činností zameraných na rozvoj zdravého životného štýlu.**
* **Organizácia aktivít zameraných na rozvoj a podporu komunity materskej školy.**
* A iné.

Dodatok č. 2 k Školskému vzdelávaciemu programu nadobúda účinnosť od 01.02.2025

Dátum prerokovania v pedagogickej rade: 30.01.2025

Dátum prerokovania v rade školy: 30.01.2025

V Žiline ,02.01.2025 Mgr. Klára Chrenáková

riaditeľka školy